ET
C 380/22
Euroopa Liidu Teataja
3.10.2022
10. augustil 2022 esitatud hagi – Cecoforma ja Sopexa versus REA (Kohtuasi T-493/22) (2022/C 380/26) Kohtumenetluse keel: prantsuse Pooled Hagejad: Conception, études et coopération de formation (Cecoforma) (Liège, Belgia), Société pour l’expansion des ventes des produits agricoles et alimentaires (Sopexa) (Pariis, Prantsusmaa) (esindajad: advokaadid B. Schutyser ja R. Meylemans) Kostja: Euroopa Teadusuuringute Rakendusamet (REA)
Nõuded Hagejad paluvad Üldkohtul: — tühistada Euroopa Teadusuuringute Rakendusameti kuupäevata, kuid Cecoformale 20. juulil 2022 teatavaks tehtud otsus sõlmida hankemenetluse (REA/2021/OP/0002), mis käsitleb reklaamiürituste ja -kampaaniate korraldamist ning kolmandate riikide turuteavet põllumajandus- ja toiduainetööstussektori jaoks, 1. osa puudutav leping One’iga (Gopa Com, Edelman Public Relations Worldwide SA, Opera Business Dreams SL), mitte Cecoforma ja Sopexaga; — mõista kohtulud välja Euroopa Teadusuuringute Rakendusametilt.
Väited ja peamised argumendid Hagi põhjendamiseks esitavad hagejad kaks väidet. 1.
Esimene väide, et rikutud on ELTL artikli 296 teist lõiku, Euroopa Liidu põhiõiguste harta artikli 41 lõike 2 punkti c, finantsmääruse (1) artikli 170 lõiget 3, finantsmääruse I lisa punkte 23 ja 31 ning läbipaistvuse, diskrimineerimiskeelu ja võrdse kohtlemise üldpõhimõtteid, ning tehtud on ilmne hindamisviga.
Hagejad väidavad sellega seoses, et amet kas ei kontrollinud, ega eduka pakkuja pakkumus ei olnud esmapilgul põhjendamatult madala maksumusega, või ta leidis, et tema esitatud pakkumus ei olnud põhjendamatult madala maksumusega, või ta nõustus tema põhjendustega ja leidis, et tema pakkumus ei olnud põhjendamatult madala maksumusega. 2.
Teine väide, et rikutud on ELTL artikli 296 teist lõiku, Euroopa Liidu põhiõiguste harta artikli 41 lõike 2 punkti c, finantsmääruse artikli 167 lõike 1 punkti a, artikli 168 lõiget 6, finantsmääruse I lisa punkti 30.2 punkti c ning läbipaistvuse, diskrimineerimiskeelu ja võrdse kohtlemise üldpõhimõtteid.
Hagejad leiavad, et amet kas ei kontrollinud pakkumuste nõuetelevastavust või leidis vääralt, et eduka pakkuja pakkumine vastas nõuetele.
(1)
Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).
11. augustil 2022 esitatud hagi – UGA Nutraceuticals versus EUIPO – BASF (OMEGOR) (Kohtuasi T-495/22) (2022/C 380/27) Hagiavalduse keel: inglise Pooled Hageja: UGA Nutraceuticals Srl (Gubbio, Itaalia) (esindajad: advokaadid M. Riva, J. Graffer ja A. Ottolini) Kostja: Euroopa Liidu Intellektuaalomandi Amet (EUIPO)